I.B. Tauris
I.B. Tauris (često navođen spojeno I.B.Tauris) je britanski nezavisni akademski nakladnik sa sjedištem u Londonu, te podružnicama u američkom New Yorku i australijskom Melbourneu. Utemljen je 1983. i njegov osnivač bio je Iradž Bagerzade, iransko-britanski izdavač i poduzetnik čiji se inicijali kriju u nazivu kompanije. Strategija I.B. Taurisa bila je povezati obične izdavačke kuće i akademske nakladnike s ciljem šire javne dostupnosti kvalitetnih radova o međunarodnim odnosima i kulturi. U svojim ranim danima, kompanija se specijalizirala za orijentalistička izdanja.

Kroz sljedećih 30 godina, tematski fokus izdavača proširen je i na biografije, geografiju, historiju, politiku, religiju, putopise, te umjetnost (film, fotografiju i suvremenu umjetnost). Izdane knjige namijenjene su prvenstveno stručnim krugovima poput akademika i studenata, no određena izdanja prilagođena su i široj publici zbog pojačanog interesa za suvremene političke teme. Primjerice, knjiga Taliban od pakistanskog autora A. Rašida neposredno nakon napada 11. 9. prodana je u oko 500.000 primjeraka samo na engleskom jeziku, uz dodatnih 27 licenciranih izdanja na drugim jezicima.

Uredi I.B. Taurisa u New Yorku pridruženi su onima Palgrave Macmillana koji djeluje kao njegov sjevernoamerički distributer. Taurisov otisak Tauris Parke Paperbacks djeluje kao ogranak specijaliziran za putopise, historiju i biografije, a Tauris Academic Studies za akademska izdanja. U maju 2011. I.B. Tauris otkupio je kompaniju Philip Wilson Publishers koja se fokusira na djela o umjetnosti. U junu 2013. Tauris je najavio spajanje s izdavačem American University in Cairo Press (AUCP) s ciljem distribucije njihovih izdanja izvan SAD-a i Egipta, čime je izrazio novu strategiju uzdizanja do ključnog nakladnika na temu Bliskog Istoka. Ranih 2010-ih I.B. Tauris izdavao je preko 300 novih naslova godišnje.

Izvori

Vanjske veze 

  Službene stranice I.B. Taurisa

Nastanci 1983.
Britanske izdavačke kuće‎
Akademsko izdavaštvo